മഴ: നെല്ച്ചെടികള് വീഴുന്നു പാലക്കാട്: ശക്തമായ മഴയില് കൊയ്ത്തിന് പാകമായ നെല്ച്ചെടികള് വീണുനശിക്കുന്നു. ആലത്തൂര്, തേങ്കുറുശ്ശി, കുത്തന്നൂര്, മാത്തൂര്, നെന്മാറ ഭാഗങ്ങളിലെ വിളഞ്ഞതും കതിര് വന്നതുമായ നെല്ച്ചെടികളാണ് വെള്ളത്തില് മുങ്ങിയത്. പൗര്ണമി, കാഞ്ചന, ഉമ തുടങ്ങിയ നെല്ച്ചെടികള്ക്കാണ് കൂടുതല് നാശം. ഒന്നാംവിള തുടക്കത്തിലുണ്ടായ കാലാവസ്ഥ വ്യതിയാനത്തെ തുടര്ന്ന് കളശല്യം വ്യാപകമായിരുന്നു. സാമ്ബത്തിക പ്രതിസന്ധിക്കിടയിലും ഒരുവിധം കള പറിച്ച് കതിര് വന്നപ്പോഴാണ് കാലംതെറ്റിയ കനത്ത മഴ തിരിച്ചടിയായത്. നെന്മണികളില് പാലുറച്ച് മൂപ്പെത്തുന്ന സമയത്താണ് മഴ ശക്തമായത്. ഇതോടെ ഭാരം താങ്ങാതെ ചെടികള് വീണു. വീണ ചെടികള് കൊയ്തെടുക്കാന് വൈകിയാല് മുളയ്ക്കുമെന്ന ആശങ്കയുമുണ്ട്. യന്ത്രക്കൊയ്ത്തും ദുഷ്കരമാകും. വാരിപ്പൂവും വ്യാപകം നെല്ച്ചെടികള് വീണതിന് പുറമെ വാരിപ്പൂവ് ബാധിച്ചതും പ്രതിസന്ധിയാണ്. ഇടയ്ക്കിടെയുള്ള മഴയാണ് രോഗവ്യാപന കാരണം. രണ്ടാഴ്ചയായി മഴ തുടരുന്നുണ്ട്. നിലവില് പലയിടത്തും കൊയ്ത്ത് നടക്കുകയാണ്. കതിര് പുറത്തേക്കു വന്ന സമയത്ത് മഴ പെയ്യുന്നതാണ് വാരിപ്പൂവ് എന്ന കുമിള് രോഗം പടരാന് കാരണം. മഞ്ഞളിപ്പും മുഞ്ഞബാധയും പല പാടങ്ങളിലുമുണ്ട്. കതിര് വീണതും കീടബാധയും മൂലം ഏക്കറിന് 15002200 കിലോ നെല്ലേ ലഭിക്കൂ. മഴ തുടരുന്നതിനാല് കൊയ്തെടുത്ത നെല്ല് സൂക്ഷിക്കാനും ഉണക്കാനും കഴിയില്ലെന്നും പ്രതിസന്ധിയാണ്. വാരിപ്പൂവ് ബാധിച്ച പാടങ്ങളിലെ നെല്ല് സപ്ലൈകോ സംഭരിക്കുന്നില്ല. ഇത് കര്ഷകരെ ആശങ്കയിലാക്കുന്നു. സജീഷ് കുത്തനൂര്, ഭാരവാഹി, കര്ഷക മുന്നേറ്റ സംഘം.